CELEX: 32013R0707
Language: hu
Date: 2013-07-23 00:00:00
Title: A Bizottság 707/2013/EU végrehajtási rendelete ( 2013. július 23. ) egyes áruk Kombinált Nómenklatúra szerinti besorolásáról

25.7.2013   
            
            
               HU
            
            
               Az Európai Unió Hivatalos Lapja
            
            
               L 200/8
            
         A BIZOTTSÁG 707/2013/EU VÉGREHAJTÁSI RENDELETE
   (2013. július 23.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 23-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.9.7., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kör keresztmetszetű hegesztett cső, nem ötvözött acélból, 3 vagy 6 m hosszúságban, 2,6–3,6 mm falvastagsággal és 33,7–114,2 mm külső átmérővel, mindkét végén horonnyal.
                  Az árut vízpermettel oltó berendezésekbe, csőként történő használatra szánták.
                  
                      (1) Lásd a képet.
               
               
                  7306 30 77
               
               
                  A besorolást a Kombinált Nómenklatúra értelmezésére vonatkozó általános szabályok 1. és 6. pontja, valamint a 7306, a 7306 30 és a 7306 30 77 KN-kód szövegezése határozza meg.
                  Objektív jellemzőiből és tulajdonságaiból adódóan az áru megfelel a 7306 vámtarifaszám feltételeinek. E vámtarifaszám alá tartoznak például a 84. árucsoporthoz tartozó gépekhez használt csövek is (lásd még a 7306 vámtarifaszámhoz tartozó Harmonizált Rendszer Magyarázatot).
                  A cső rendeltetése nem következik objektív jellemzőiből, mivel nincs egyedi formája, nincsen külön azonosítható árucikként kialakítva, ezért vám elé állításkor nem azonosíthatók a 8424 vámtarifaszám alá tartozó, folyadék kilövésére, szórására vagy porlasztására szolgáló mechanikus készülék részeként. A hornyok csupán a csövek összeillesztésére szolgálnak, ezért a 8424 vámtarifaszám alá tartozó mechanikus készülék alkatrészeként való besorolás kizárt.
                  A csövet ezért a 7306 30 77 KN-kód alá kell besorolni, mint más, nem ötvözött acélból készült hegesztett cső.
               
            
         
      
         (1)  A kép csupán tájékoztató jellegű.